title: Catalán maellán
text: O maellán ye a parla local catalana que se charra en a localidat aragonesa de Maella, en a comarca d'o Baixo Aragón-Casp.
  
  Ye catalán occidental, pero combina caraters de muito a o norte (Ribagorza, Pallars), u de más a o sud (bells valencianismos), que no se troban en os lugars vecins. Tamién i son presents más castellanismos y aragonesismos.
  
  Fonetica 
   L'-a final atona se pronuncia como una E ubierta atona, igual que en as parlas leridana, fragatina y de Gandesa.
   O grupo latino -CT- (-KT-) conserva a i en bellas palabras que tamién se sienten en o baixo Matarranya (lleit, pleit, guareit), pero tamién en atras palabras coincidindo con o ribagorzano y pallarés:
  feit, treit.
   A G, J d'o catalán cheneral se pronuncian -tx- (-ch-), fenomeno clamato apichat que se produce en muitos lugars antigament buegals con l'aragonés dende Valencia dica Ribagorza: 
  chermá (germà en ortografía catalana), chelá (gelar), chirá (girar), ecetra...
  
  Morfolochía 
  Os posesivos mon, ton, son, ma, ta, sa no s'emplegan y son sustituitos por mi, tu, su:
  Eixemplos: mi mare, tu iaio, su pare
  
  Lexico 
  Bi ha aragonesismos como "plantaina" en cuenta de plantatge, "sartana" en cuenta de paella, "craba" en cuenta de cabra y o vocativo "fillo", (dicen fill quan no ye vocativo). L'aragonesismo sartana ye curioso porque coincide con o cheso y ansotano (aragonés occidental), y contrasta con l'aragonés cheneral y ribagorzano sartén, con o que habría de tener millor conexión.
  
  Bibliografía 
    Artur Quintana i Font: Els parlars del Baix Matarranya, Estudis de Llengua i Literatura Catalanes, XIV. Publicacions de l'Abadia de Montserrat, Barcelona, pp. 155–187. 1987.
  
  Maellán
  Maella